**VYHODNOTENIE vznesenÝCH PripomienOk v rámci medzirezortného pripomienkového konania**

Nariadenie vlády Slovenskej republiky, ktorým sa ustanovujú zvýšené platové tarify štátnych zamestnancov

|  |  |
| --- | --- |
| Počet vznesených pripomienok, z toho zásadných | 14 / 5 |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **GPSR** | **Všeobecne – O:**Z predloženého návrhu nariadenia vlády vyplýva, že platové tarify štátnych zamestnancov budú zvýšené s účinnosťou od 1. júla 2022 o 3 % v súlade s Kolektívnou zmluvou vyššieho stupňa v štátnej službe na rok 2022 zo 14. decembra 2021. V tejto súvislosti upozorňujeme na skutočnosť, že takto zvýšené platové tarify štátnych zamestnancov opätovne nezohľadňujú vývoj minimálnej mzdy, keď 1. platová trieda v sume 598,50 eura mesačne a 2. platová trieda v sume 630,00 eur mesačne budú upravené pod úrovňou minimálnej mzdy ustanovenej pre rok 2022 v sume vo výške 646,00 eur mesačne. Problematika odmeňovania štátnych zamestnancov patrí v zmysle zákona č. 575/2001 Z. z. o organizácií činnosti vlády a o organizácii ústrednej štátnej správy v znení neskorších predpisov do výlučnej pôsobnosti Úradu vlády Slovenskej republiky. Za účelom zabezpečenia dodržiavania aspoň minimálnych mzdových nárokov by bolo náležité zaviesť zákonný mechanizmus úpravy platových taríf zohľadňujúci ustanovenú minimálnu mzdu, a tak zrovnoprávniť zamestnancov verejného sektora so súkromným sektorom pred zákonom.  | **O** | **N** | Platová tarifa nepredstavuje celkový plat zamestnanca. V prípade, že tento plat je nižší ako minimálna mzda, postupuje sa v súlade so zákonom o minimálnej mzde. |
| **MDaVSR** | **Doložke vybraných vplyvov bodu 10. Poznámka a Analýze vplyvov na rozpočet verejnej správy, na zamestnanosť vo verejnej správe a financovanie návrhu**Žiadame v Doložke vybraných vplyvov bode 10. Poznámka a v Analýze vplyvov na rozpočet verejnej správy, na zamestnanosť vo verejnej správe a financovanie návrhu, v súvislosti s textáciou „Zvýšenie stupníc platových taríf štátnych zamestnancov vo výške 3 % s účinnosťou od 1. júla 2022 je zahrnuté v štátnom rozpočte na rok 2022 a v rozpočte verejnej správy na roky 2022 až 2024“ konkrétne uviesť, kde sú tieto výdavky v rozpočte verejnej správy zahrnuté. Túto pripomienku považujeme za zásadnú. Odôvodnenie: V hlavnej knihe Návrhu rozpočtu verejnej správy na roky 2022 až 2024 nie je exaktne uvedené, že v limitoch výdavkov je zapracované aj zvýšenie stupníc platových taríf štátnych zamestnancov (ďalej len „zvýšenie platových taríf“). Zvýšenie platových taríf o 3 % vyplynulo z kolektívneho vyjednávania, ktoré bolo uzatvorené 14.12.2021 podpisom Kolektívnej zmluvy vyššieho stupňa v štátnej službe na rok 2022 a zákon o štátnom rozpočte na rok 2022 bol schválený tiež dňa 14.12. 2021.  | **Z** | **N** | Rozporujúci subjekt neustúpil od pripomienky ani na 2. kole rozporového konania a rozpor trvá. Uvedenú pripomienku nie je možné akceptovať, nakoľko v decembri 2021 nebolo možné kapitolami vstupovať do rozpočtu na rok 2022 a vyčleniť si na uvádzaný účel požadovaný objem výdavkov. NR SR schválila zákon o štátnom rozpočte na rok 2022 dňa 14. 12. 2021. Na základe neho boli v januári 2022 oznámené kapitolám štátneho rozpočtu záväzné limity. Povinnosťou kapitoly bolo zabezpečiť plnenie predovšetkým obligatórnych výdavkov, na čo boli kapitoly štátneho rozpočtu v rozpisových listoch k záväzným ukazovateľom ŠR na rok 2022 upozornené aj v súvislosti s plnením Kolektívnych zmlúv vyššieho stupňa. |
| **MDaVSR** | **návrhu uznesenia vlády Slovenskej republiky** Do návrhu uznesenia vlády Slovenskej republiky žiadame doplniť nový bod pre podpredsedu vlády Slovenskej republiky a ministra financií, ktorým mu bude uložená povinnosť povoliť prekročenie limitu výdavkov pre jednotlivé kapitoly štátneho rozpočtu v súlade so zvýšením platových taríf štátnych zamestnancov. Túto pripomienku považujeme za zásadnú. Odôvodnenie: Kapitole Ministerstva dopravy a výstavby Slovenskej republiky nebolo v rámci procesu tvorby rozpočtu verejnej správy na roky 2022 až 2024 oznámené, že v rámci navrhovaných limitov výdavkov je už zapracované zvýšenie platových taríf a ani nebol navýšený limit výdavkov v súvislosti so zvyšovaním platových taríf. Až v rozpise záväzných ukazovateľov štátneho rozpočtu na rok 2022 z januára 2022 Ministerstvo financií Slovenskej republiky uviedlo „Zároveň Vás žiadame, aby ste si v rámci výdavkov schválených zákonom o štátnom rozpočte na rok 2022 pre Vašu kapitolu vytvorili priestor na plnenie záväzkov vyplývajúcich z § 5 ods. 6 zákona č. 534/2021 Z. z. o štátnom rozpočte na rok 2022 a Kolektívnych zmlúv vyššieho stupňa na rok 2022 (vrátane valorizácie od 1.7. 2022).“  | **Z** | **N** | Rozporujúci subjekt neustúpil od pripomienky ani na 2. kole rozporového konania a rozpor trvá.Návrh pripomienky nie je možné akceptovať, nakoľko nariadenie vlády, ktorým sa ustanovujú zvýšené platové tarify štátnych zamestnancov nadväzujú na závery z kolektívneho vyjednávania. Výsledky kolektívneho vyjednávania boli premietnuté do Kolektívnych zmlúv vyššieho stupňa na rok 2022. Zákon o štátnom rozpočte bol schválený parlamentom s limitmi záväzných ukazovateľov oznámených rozpisom kapitolám ŠR s upozornením na plnenie záväzkov vyplývajúcich z kolektívneho vyjednávania vrátane valorizácie, ktorá bola dohodnutá na rok 2022.  |
| **MDaVSR** | **názvu návrhu Uznesenia vlády Slovenskej republiky a Doložke zlučiteľnosti návrhu právneho predpisu s právom Európskej únie druhému bodu** Odporúčame vložiť za čiarkou medzeru. | **O** | **A** |  |
| **MDaVSR** | **Predkladacej správe piatemu odseku a rovnako Dôvodovej správe – Všeobecnej časti štvrtému odseku** Odporúčame uviesť celý názov zákona o štátnom rozpočte, keďže nikde v texte nie je zavedená jeho legislatívna skratka. | **O** | **A** |  |
| **MDaVSR** | **Predkladacej správe prvému odseku a Dôvodovej správe – Všeobecnej časti prvému odseku** Odporúčame za slovami „niektorých zákonov“ vypustiť slová „v znení neskorších predpisov“ z dôvodu, že predmetný paragraf nebol doteraz novelizovaný. | **O** | **A** |  |
| **MFSR** | **Všeobecne**Predkladateľ v doložke vybraných vplyvov uvádza negatívne rozpočtovo zabezpečené vplyvy, ktoré sú v Analýze vplyvov na rozpočet verejnej správy, na zamestnanosť vo verejnej správe a financovanie návrhu (ďalej len „analýza vplyvov“) v tabuľke č. 1 kvantifikované v roku 2022 v sume 11 292 038 eur a od roku 2023 v sume 22 584 076 eur. V doložke vybraných vplyvov v bode 2. Definovanie problému a v bode 10. Poznámky žiadame vetu: „Zvýšenie stupníc platových taríf štátnych zamestnancov vo výške 3 % s účinnosťou od 1. júla 2022 je zahrnuté v štátnom rozpočte na rok 2022 a v rozpočte verejnej správy na roky 2022 až 2024.“ upraviť takto: „Zvýšenie platových taríf štátnych zamestnancov vo výške 3 % s účinnosťou od 1. júla 2022 je zahrnuté v štátnom rozpočte na rok 2022 a v návrhu rozpočtu verejnej správy na roky 2023 až 2025.“. Uvedené je potrebné upraviť aj v predkladacej správe. V analýze vplyvov v tabuľke č. 1 žiadame vypustiť vplyv na počet zamestnancov. Návrhom nariadenia vlády sa nezvyšuje počet štátnych zamestnancov. V analýze vplyvov v bode 2.1.1. Financovanie návrhu žiadame vetu: „Zvýšenie platových taríf vo výške 3 % s účinnosťou od 1. júla 2022 je zahrnuté v štátnom rozpočte na rok 2022 a v rozpočte verejnej správy na rok 2022 až 2024.“ upraviť takto: „Zvýšenie platových taríf vo výške 3 % s účinnosťou od 1. júla 2022 je zahrnuté v štátnom rozpočte na rok 2022 a v návrhu rozpočtu verejnej správy na roky 2023 až 2025.“. V analýze vplyvov v tabuľke č. 5 žiadame v riadku „Osobné výdavky celkom (v eurách)“ uviesť údaje za osobné výdavky (mzdy + poistné), nie iba mzdové výdavky. Zároveň žiadame doplniť údaje v riadkoch „Poistné a príspevok do poisťovní (620)“ a „z toho vplyv na ŠR“. Rovnako ako v tabuľke č. 1 žiadame aj v tabuľke č. 5 vypustiť počet zamestnancov, pretože návrhom nariadenia vlády sa nezvyšuje počet zamestnancov.  | **Z** | **A** | Upravené v zmysle zásadnej pripomienky. |
| **MFSR** | **Všeobecne**V úvodnej vete návrhu nariadenia vlády je potrebné vypustiť slová „v znení neskorších predpisov“ ako nadbytočné.  | **O** |  **A** |  |
| **MHSR** | **K návrhu uznesenia vlády SR**V návrhu uznesenia vlády SR bode B žiadame doplniť nový bod, ktorým vláda ukladá podpredsedovi vlády a ministrovi financií Slovenskej republiky vydať rozpočtové opatrenie, ktorým povolí prekročenie limitu výdavkov pre jednotlivé kapitoly štátneho rozpočtu v súlade so zvýšením platových taríf štátnych zamestnancov od 01.07.2022. Túto pripomienku považujeme za zásadnú. Odôvodnenie: V kapitole Ministerstva hospodárstva Slovenskej republiky nebola žiadnym spôsobom zohľadnená potreba navýšenia prostriedkov na platy štátnych zamestnancov súvisiaca so zmenami platových taríf štátnych zamestnancov. | **Z** | **N** | Rozporujúci subjekt neustúpil od pripomienky ani na 2. kole rozporového konania a rozpor trvá.V súčasnosti nie je možné pristúpiť k navyšovaniu objemu finančných prostriedkov pre jednotlivé rezorty, resp. nie je možné povoliť prekročenie limitu výdavkov pre jednotlivé kapitoly štátneho rozpočtu. |
| **MKSR** | **K úvodnej vete**Navrhujeme v úvodnej vete vypustiť slová „v znení neskorších predpisov“. Odôvodnenie: Legislatívno-technická pripomienka.  | **O** | **A** |  |
| **MPSVRSR** | **K Analýze vplyvov na rozpočet verejnej správy, na zamestnanosť vo verejnej správe a financovanie návrhu**Odporúčame v Analýze vplyvov na rozpočet verejnej správy, na zamestnanosť vo verejnej správe a financovanie návrhu do Tabuľky č. 5 doplniť chýbajúce hodnoty najmä pre riadok „Priemerný mzdový výdavok (v eurách)“ a „Poistné a príspevok do poisťovní (620)“. Odôvodnenie: Zosúladenie predkladaného návrhu s Jednotnou metodikou na posudzovanie vybraných vplyvov. | **O** | **ČA**  | Hodnoty pre riadok „priemerný mzdový výdavok (v eurách)“ nie je možné doplniť vzhľadom na znenie a akceptovanie zásadnej pripomienky Ministerstva financií SR. Hodnoty pre riadok „poistné a príspevok do poisťovní (620)“ sú doplnené v zmysle pripomienky.  |
| **MPSVRSR** | **K Analýze vplyvov na rozpočet verejnej správy, na zamestnanosť vo verejnej správe a financovanie návrhu**Zvýšenie platových taríf štátnych zamestnancov má za následok aj zvýšené výdavky na platbu poistného do Sociálnej poisťovne, preddavkov na poistné do zdravotných poisťovní a zároveň dane z príjmu fyzických osôb. Súbežne dochádza teda k rastu príjmov z poistného na sociálne poistenie, preddavkov na poistné na verejné zdravotné poistenie a dane z príjmu fyzických osôb (tá je následne prerozdeľovaná v prospech obcí a VÚC). Upozorňujeme, že posúdenie vplyvov na príjmy jednotlivých subjektov rozpočtu verejnej správy (Sociálnu poisťovňu, verejné zdravotné poistenie, obce a VÚC) absentuje v Analýze vplyvov na rozpočet verejnej správy, na zamestnanosť vo verejnej správe a financovanie návrhu a z uvedeného dôvodu navrhujeme uvedené doplniť do Tabuľky č. 1 v časti 1.1. Zhrnutie vplyvov na rozpočet verejnej správy v návrhu a Tabuľky č. 3 v časti 2.2.4 Výpočty vplyvov na verejné financie. Odôvodnenie: Zosúladenie predkladaného návrhu s Jednotnou metodikou na posudzovanie vybraných vplyvov. | **O** | **ČA** | Analýza vplyvov na rozpočet verejnej správy bola dopracovaná s ohľadom na zásadnú pripomienku MFSR.  |
| **MŠVVaŠSR** | **Návrhu nariadenia ako celku**Z predloženého návrhu nariadenia vlády nevyplýva, akým spôsobom budú finančné prostriedky na valorizáciu kryté, a tiež nie je jednoznačný okruh štátnych zamestnancov, ktorých sa má valorizácia týkať - či má ísť o všetkých zamestnancov odmeňovaných podľa zákona č. 55/2017 Z. z., alebo má ísť len o určitý okruh zamestnancov. V súvislosti návrhom je potrebné pre rozpočtovú kapitolu MŠVVaŠ SR na rok 2022 a na ďalšie roky uvoľniť finančné prostriedky na navýšenie platov štátnych zamestnancov, vzhľadom na to, že rozpočtová kapitola MŠVVaŠ SR nemá na príslušný rok ani na ďalšie roky voľné finančné prostriedky na zvýšenie platov pri navrhovanej 3 % valorizácii, ktoré by mohla použiť na krytie nákladov súvisiacich so zvýšením platov štátnych zamestnancov vyplývajúcim z Kolektívnej zmluvy vyššieho stupňa na rok 2022. | **O** | **N** | Pripomienku nie je možné akceptovať, nakoľko vsúčasnosti nie je možné pristúpiť k navyšovaniu objemu finančných prostriedkov pre jednotlivé rezorty. |
| **MVSR** | **analýze vplyvov na rozpočet verejnej správy, na zamestnanosť vo verejnej správe a financovanie návrhu bode 2.1.1. Financovanie návrhu** Žiadame v analýze vplyvov na rozpočet verejnej správy, na zamestnanosť vo verejnej správe a financovanie návrhu bode 2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy doplniť text „Ministerstvo financií Slovenskej republiky rozpočtovým opatrením v súvislosti s legislatívnou zmenou zvýši objem finančných prostriedkov kapitoly Ministerstvo vnútra Slovenskej republiky na rok 2022 a legislatívnu zmenu zohľadní v rozpočte finančných prostriedkov verejnej správy na roky 2023 až 2025.“. Túto pripomienku považujeme za zásadnú. Odôvodnenie: V sprievodnej dokumentácii k návrhu nariadenia sa uvádza, že predložený materiál má negatívny vplyv na rozpočet, ktorý je zohľadnený v štátnom rozpočte na rok 2022 a v rozpočte verejnej správy na roky 2022 až 2024. V schválenom rozpočte kapitoly Ministerstvo vnútra Slovenskej republiky v roku 2022 nie je v záväznom limite finančných prostriedkov v kategóriách 610 – Mzdy, platy, služobné príjmy a ostatné osobné vyrovnania a 620 – Poistné a príspevok do poisťovní zohľadnený vplyv navrhovaného zvýšenia platových taríf štátnych zamestnancov od 1. júla 2022. V prípade schválenia zvýšenia platových taríf štátnych zamestnancov o 3 % bude potrebné vplyv navrhovaného ustanovenia zabezpečiť zvýšením finančných prostriedkov rozpočtovým opatrením Ministerstva financií Slovenskej republiky na rok 2022 v prospech kapitoly Ministerstvo vnútra Slovenskej republiky a následne uvedenú legislatívnu zmenu zohľadniť v rozpočte kapitoly Ministerstvo vnútra Slovenskej republiky na roky 2023 – 2025. | **Z** | **N** | Rozporujúci subjekt ustúpil od zásadnej pripomienky, čím bol rozpor odstránený. |
| **UOOU SR** | Odoslané bez pripomienok |  |  |  |
| **NBÚ** | Odoslané bez pripomienok |  |  |  |
| **ÚPVSR** | Odoslané bez pripomienok |  |  |  |
| **MOSR** | Odoslané bez pripomienok |  |  |  |
| **NBS** | Odoslané bez pripomienok |  |  |  |
| **ŠÚSR** | Odoslané bez pripomienok |  |  |  |
| **ÚGKKSR** | Odoslané bez pripomienok |  |  |  |
| **MPRVSR** | Odoslané bez pripomienok |  |  |  |
| **ÚNMSSR ÚVSR** | Odoslané bez pripomienok |  |  |  |
| **MZSR** | Odoslané bez pripomienok |  |  |  |
| **ÚJDSR** | Odoslané bez pripomienok |  |  |  |
| **MŽPSR** | Odoslané bez pripomienok |  |  |  |
| **PMÚSR** | Odoslané bez pripomienok |  |  |  |
| **MSSR** | Odoslané bez pripomienok |  |  |  |
| **AZZZ SR** | Odoslané bez pripomienok |  |  |  |
| **MIRRI SR** | Odoslané bez pripomienok |  |  |  |
| **MZVEZ SR** | Odoslané bez pripomienok |  |  |  |

|  |
| --- |
| Vysvetlivky k použitým skratkám v tabuľke: |
| O – obyčajná |
| Z – zásadná |